**BESZÁMOLÓ**

**az ŐRSÉG HATÁROK NÉLKÜL EGYESÜLET**

**2016. év (2016. június 10. – 2016. december) időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**
	1. **Helyi felhívás tervezetek egyeztetési folyamata, időpontjai.**

2016. október 12-én a Nyugat-Dunántúli LEADER helyi akciócsoportok régiós értekezletet tartottak Oszkón. A régiós értekezlet fő témája LEADER működés (szervezeti működési feladatok, eljárásrenddel kapcsolatos feladatok megvitatása) mellett HACS egyeztetésre került sor amelynek keretében a helyi akciócsoportok által a Helyi Fejlesztési Stratégiájukban szereplő LEADER felhívás tervezetek átbeszélésére, pályáztatási eljárásrend megvitatására került sor.

(Kapcsolódó költség: 2016. október 12-i rendezvény keretében biztosított vendéglátás költsége – éttermi fogyasztás).

Az Őrség Határok Nélkül Egyesület a 2016. október 12-ei régiós értekezletet követően elkezdte a HFS-ben szereplő intézkedések helyi felhívás szintű kidolgozását. Az Őrség Határok Nélkül Egyesület 2016. november 30-án tartott elnökségi ülésén a Helyi Fejlesztési Stratégiában szereplő 1. sz. intézkedését „Helyi termék és kapcsolódó szolgáltatás fejlesztés” részletesen tárgyalta. Meghatározásra kerültek a tartalmi és értékelési szempontrendszerek, kiválasztási kritériumok, alapelvek. Tekintettel a várható nem mezőgazdasági tevékenységek beindítására és fejlesztésére irányuló beruházások támogatása (VP6-6.4.1.-16) közelgő megjelenésére, amely nagymértékben befolyásolhatja az intézkedés tartalmát az Egyesület elnöksége a helyi felhívás tervezet véglegesítését a diverzifikációs pályázat megjelenéséig elhalasztotta. A Helyi Fejlesztési Stratégiában szereplő további három intézkedés kidolgozásának határidejét 2017. február végi időpontban határozta meg.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása.**

*Nem releváns a beszámolási időszakban*

* 1. **A HFS fejlesztési források felhasználásának nyomon követésével kapcsolatos információk.**

2016. évben az Őrség Határok Nélkül Egyesület HFS-ben tervezett fejlesztési forrásainak kipályáztatása nem indulhatott meg, így a felhasználásának nyomon követésével kapcsolatos információk 2016. évben nem állnak rendelkezésre. 2016 év végén az Egyesületet az Irányító Hatóság tájékoztatta az Egyesület rendelkezésre álló forrásaira vonatkozó determinációról az új támogató okirat megküldésével. A determináció miatt az Egyesület fejlesztési forrása kb. 60 millió Ft-tal, míg működési forrás kb. 5 millió Ft-tal lett kevesebb, amelynek lekövetésére a Helyi Fejlesztési Stratégiában a 2017. évben került sor HFS felülvizsgálat keretében.

* 1. **A helyi felhívásokkal kapcsolatos rendezvények bemutatása**

Az Őrség Határok Nélkül Egyesület 2016 év második félévében két alkalommal tartott tájékoztató fórumot a helyi akciócsoport területén (2016. november 9-én a szentgotthárdi térségben, 2016. december 8-én az őriszentpéteri térségben), amelynek keretében a Vidékfejlesztési Program aktuális pályázati lehetőségéről, társadalmi egyeztetés alatt lévő pályázati intézkedésekről tartott előadást. Mindkét fórum napirendjében szerepelt az aktuális LEADER tájékoztató, amelynek keretében a Helyi Fejlesztési Stratégiában szereplő, várható pályázati intézkedések, tervezett együttműködési programok kerültek bemutatásra az érdeklődők számára. Bemutatásra kerültek az intézkedések tartalmai, kiválasztási alapelvek és kritériumok. A fórumok végén lehetőséget biztosítottunk kérdések feltevésére, potenciális projektötletek megosztására ezzel is segítve pályázóinkat a projektek tervezésében.

* 1. **Egyéb**
1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**
	1. **A helyi szereplők animálási vagy egyéb célú képzése**

 Az Őrség Határok Nélkül Egyesület a helyi szereplők számára a beszámolási időszakban animálási vagy egyéb célú képzést nem szervezett.

* 1. **A helyi tájékoztató rendezvények tartása**

Az Őrség Határok Nélkül Egyesület 2016. évben (2016.06.10-12.31. között) két alkalommal tartott a helyi szereplők számára tájékoztató és információs fórumot, ahol a Vidékfejlesztési Program által meghirdetésre került aktuális pályázati lehetőségek kerültek bemutatásra ppt előadások formájában. 2016. november 9-én Rönökön, 2016. december 8-án Őriszentpéteren kerültek a tájékoztató fórumok megtartásra, ahol a VP6-7.2.1.-7.4.1.2 -16 Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése, a VP6-7.2.1.-7.4.1.3-16 A vidéki térségek kisméretű infrastruktúrájának és alapvető szolgáltatásainak fejlesztésére – Helyi termékértékesítést szolgáló piacok infrastukturális fejlesztése, közétkeztetés fejlesztése, valamint aktuális LEADER tájékoztatót hallhattak a résztvevők.

A fórumon Rönökön 14 fő, Őriszentpéteren 17 fő vett részt. A fórumon a meghirdetett pályázati lehetőségek és kapcsolódó pályázati felhívásai kerültek ismertetésre ezzel is segítve a potenciális pályázók munkáját. A fórumok végén lehetőségek nyílt kérdések feltevésére, ahol konkrét, adott projektet érintő problémák kerülhettek átbeszélésre.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tagsága jelenleg 78 tag. Az Egyesület a szentgotthárdi és a körmendi járás 33 települését fedi le és területükön látja el feladatait mint illetékes helyi akciócsoport feladatait. Az Egyesület munkaszervezetet működtet 2008. november 1-je óta. 2015.november 1-je óta az Egyesülete Munkaszervezete 2 fő főállású dolgozót (1 fő munkaszervezet vezető, 1 fő pénzügyi-ügyviteli ügyintéző) foglalkoztat – heti 40 órában - Őriszentpéteren (9941 Őriszentpéter, Városszer 23. szám alatt) található munkaszervezeti irodájában. 2016. évben az Egyesület tisztségviselőiben, munkaszervezetében állományi, személyi változás nem történt. Az Egyesület gazdálkodásának könyvelését a KM Control Könyvelő Bt. (kapcsolódó költség: könyvelési díj) látja el megbízási szerződés keretében 2008. november 1-je óta.

2016. évben az Egyesület takarékos gazdálkodást folytatott, tekintettel a 2014-2020-as működési források későbbi időpontban történő lehívhatóságára. Hiteltartozását az egyesület 2015. november 30-ig rendezte, ettől kezdve minimálisra csökkentette kiadásait az átmeneti időszakban. A takarékos működés ellenére azonban szakmai feladatait az Egyesület maradéktalanul elvégezte:

* A HACS munkaszervezeti irodájában folyamatos ügyfélfogadást biztosított heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2016. november 30-án elnökségi ülést tartott, amelynek keretében a 2017. évi költségvetés került elfogadásra és egyéb, az egyesületet illetve a Helyi Fejlesztési Stratégiát érintő téma került megtárgyalásra. (pl. kidolgozott helyi felhívás tervezetek megtárgyalása).
* Az Egyesület honlapot működtet ([www.orsegleader.hu](http://www.orsegleader.hu)), amely folyamatosan frissítésre, aktualizálásra kerül a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírekkel.

(Kapcsolódó költség: Éves tárhelydíj)

* Tájékoztató fórumokat szervezett a térségben élők számára az elérhető pályázati lehetőségekről
* Egyéb szakmai feladatokat látott el (bővebben lásd 2.5. pont)

2016. évben az Egyesület számlavezetését a Savaria Takarékszövetkezet látta el. Az Egyesület 2016. év végén tárgyalásokat kezdeményezett a Savaria Takarékszövetkezet vezetőségével a bankgarancia ügyében, amely azonban nem járt sikerrel.

* 1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**.

*2.4.1. Iroda fenntartással kapcsolatos kötelezettségek teljesítése:*

Az Őrség Határok Nélkül Egyesület munkaszervezeti irodát működtet, tart fent 2008 óta. A munkaszervezet iroda jelenlegi címe: 9941 Őriszentpéter, Városszer 23. Az iroda vezetékes telefonnal, internettel, mobiltelefonnal, számítástechnikai eszközökkel ellátott, 2 db munkaállomással ellátott. 2016. évben a munkaszervezet számára az egyesület egy helyiségből (28 m2) álló irodát bérelt a működési költségek csökkentése érdekében, valamint a 2014-2020-as LEADER működési források elérhetőségének várható csúszása miatt.

Kapcsolódó költségek: irodabérleti díj

*2.4.2. Munkaszervezet fenntartásával kapcsolatos kötelezettségek teljesítése:*

A munkaszervezet állományi létszáma 2016. évben 2 fő főállású dolgozó. A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az érintett beszámolási időszakban új munkavállaló felvételére nem került sor, munkaszerződésben, munkaköri leírásban módosítás nem történt. Az Egyesület elnöke a közgyűlés döntése értelmében tiszteletdíjban részesül.

Kapcsolódó költségek:

Személyi jellegű költségek esetében: munkabér és járulékai, elnök tisztelet díja

* 1. **Egyéb**

Az Őrség Határok Nélkül Egyesület 2016. évben az alábbi, egyéb kategóriájú tevékenységek megvalósítását látta el, megvalósításában vett részt:

* Folyamatos kapcsolatot tartott az MNVH, SZIP helyi illetékes munkatársaival fogadóórák keretében, személyes konzultációk alkalmával
* Felkérés alapján az őriszentpéteri közös önkormányzati hivatalhoz tartozó települési képviselők munkaértekezletén rendszeresen tájékoztatót tartott az elérhető pályázati lehetőségekről
* A Vas megyei LEADER helyi akciócsoportok által működtetett és szervezet Vas Megyei Vidéki Műhely szakmai értekezletein, műhelymunkáin aktívan részt vett 2016. évben három alkalommal, az érintett beszámolási időszakban 2016. december 7-én Oszkón
* Az Egyesület volt a házigazdája a Zala Termálvölgye LEADER Egyesület által szervezett szakmai tanulmányútnak 2016. október 11-én, ahol a tanulmányúton résztvevők számára előadások keretében, projekthelyszínek látogatásával mutatta be a Munkaszervezet térségünket, projekteredményeinket.
* Az Egyesület együttműködő partnerként részt vett a térségi jelentőségű, az „Őrség helyi értékei” című projekt megvalósításában, adatgyűjtésben, adatbázis kezelésben segítette a kedvezményezett (Őriszentpéter Város Önkormányzata) munkáját. A projekt keretében megvalósított kiadvány tartalmának összeállításában aktívan részt vett Egyesület Munkaszervezete.

* Az egyesület honlapján „Helyi termékek, termelők” menüpont alatt adatbázist alakított ki az egyesület, ahol az akciócsoport területén működő helyi termelőket, termékeket, piacokat kerülnek összegyűjtésre, bemutatásra. Az adatbázis kapcsolódik a HFS-ben célként megjelölt helyi termékfejlesztés célkitűzéshez. Az adatbázis folyamatosan frissül.
* 2016. év őszén a keszthelyi Pannon Egyetem vidékfejlesztési agrármérnök Bsc szakra járó térségben élő egyik hallgatója 3 hónapos szakmai gyakorlatát töltötte Egyesületnél, amelynek keretében a hallgató az Őrség Határok Nélkül Egyesület 2007-2013-as LEADER program megvalósítási tapasztalatairól készítette el szakdolgozatát. A szakdolgozat külső bírálója az Egyetem felkérése által az Egyesület munkaszervezet vezetője volt.

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

3.1. Tájékoztató fórum – 2016. november 9. rendezvény (1. melléklet)

3.2. Tájékoztató fórum – 2016. december 8. rendezvény (2. melléklet)

Kelt.: Őriszentpéter, 2017. április 12.

Készítette: Györkéné Bognár Barbara

 munkaszervezet vezető

……………………….

Őr Zoltán

Őrség Határok Nélkül Egyesület

elnöke